lv lv sl nl lv en lv lv fi sv nl lv lv lv lv lv lv lv lv en lv lv lv lv lv lv fr lv lv lv lv lv hbs_lat lv lv lv lv lv lv lv sl lv lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv nl lv lv lv de sv lv lv en en
WBFSH ģenerālā asambleja 2015 | lszaa.lv
Vietējās apdraudētās šķirnes – LSB
No 19.-20.oktobrim Austrijas galvaspilsētā Vīne notika ikgadējā Pasaules sporta zirgu audzētāju asociācijas (WBFSH) ģenerālā asambleja, kuru šogad pie sevis uzņēma Austrijas zirgu audzētāju asociācija (AWÖ). 70 zirgu audzētāju organizāciju pārstāvji no 45 valstīm ieradās Vīnē, lai izbaudītu austriešu viesmīlību un satiktos pārrunās par pasaules sporta zirgu audzēšanai aktuāliem jautājumiem.
Pirmā asamblejas diena tika veltīta prezentācijām par inbrīdingu un inbrīdinga depresiju, ērzeļu līniju ģenētisko raksturojumu, inbrīdingu Holšteinas šķirnes ērzeļiem, lineāro vērtēšanu Oldenburgas sporta zirgu šķirnē. Tika organizētas arī 6 darba grupas par tematu – “Kādas kvalitātes pazīmes mēs vēlamies redzēt konkūra zirgā”. Šis temats tika izvēlēts pēc FEI Konkūra departamenta lūguma.
Katras grupas uzdevums bija nodefinēt 5-10 pazīmes, izdiskutējot to nozīmi, noslēgumā prezentējot savu veikumu. Konsolidējot visus viedokļus, tika izveidots pazīmju tops pēc svarīguma, kas būtu saistošs sporta zirgu audzētājiem kā vadlīnijas:
Zirga atpazīstamība globālajā identifikācijā – viens zirgs-viens numurs-viens vārds.
Audzēšanas un sporta abpusēja cieņa un sadarbība.
Pilnīgas datubāzes ar audzēšanas un sporta rezultātiem.
Ātruma maršrutu nepiemērošana jaunzirgiem.
Pamatlīmeņa konkūra sacensību veicināšana.
Dienas beigās visi delegāti tika vesti ekskursijā pa Vīni, vakara noslēgumā baudot austriešu viesmīlību tradicionālā krodziņā.
Otrās asamblejas dienas pirmā puse bija paredzēta Austrijas zirgkopības nozares prezentācijai, Vīnes jāšanas skolas apmeklējumam – Lipicas ērzeļu rīta treniņš un ekskursija pa staļļiem.
Dienas otrajā pusē norisinājās ģenerālās asamblejas oficiālā daļa ar visu departamentu gada ziņojumiem, jaunu valdes locekļu vēlēšanām un diskusijām par WBFSH darba uzlabošanu.
Apmeklējot ikgadējās ģenerālās asamblejas iespēju robežās, var iegūt jaunas zināšanas, kontaktus, paplašinot redzesloku un pārstāvot savu valsti pasaules zirgaudzētāju vidū. Latviju šoreiz pārstāvēja LŠZAA valdes locekļi – Aija Luse un Dzintra Puriņa. Ir iegūtas vērtīgas atziņas par lineāro vērtēšanu, pēc sarunām ar Skandināvu valstu kolēģiem – vīzija par audzētāju kooperāciju, kā arī dota informācija kolēģiem citās pasaules valstīs par Latvijas siltasiņu zirgu šķirni.
Asociācija izveidota ar mērķi uzlabot Latvijas zirgu šķirnes ģenētisko potenciālu, īstenojot efektīvu selekcijas darbu: sporta zirgu audzēšanā un ģenētisko resursu saglabāšanā.
Latvijas siltasiņu zirgu šķirnes sporta tipa zirgu skate “Rudens Pērle 2022”
No 2022.gada 1.septembra līdz 30.septembrim var pieteikties atbalstam lauksaimniecības dzīvnieku ģenētisko resursu saglabāšanai.
Latvijas vietējo apdraudēto zirgu šķirņu skate “Nacionālais dārgums 2022”
Mob. Tālr.: +371 2838 8360
Tālr./Fax.: +371 6797 1022
2018 © All Rights Reserved.